EL
24.10.2022
Επίσημη Εφημερίδα της Ευρωπαϊκής Ένωσης
C 408/43
Προσφυγή-αγωγή της 13ης Σεπτεμβρίου 2022 — HF κατά Κοινοβουλίου (Υπόθεση T-565/22) (2022/C 408/57) Γλώσσα διαδικασίας: η γαλλική Διάδικοι Προσφεύγουσα-ενάγουσα: HF (εκπρόσωπος: Α.
Tymen, δικηγόρος) Καθού-εναγόμενο: Ευρωπαϊκό Κοινοβούλιο
Αιτήματα Η προσφεύγουσα-ενάγουσα ζητεί από το Γενικό Δικαστήριο: — να κρίνει την προσφυγή-αγωγή παραδεκτή και βάσιμη· συνακολούθως, — να ακυρώσει την απόφαση της 3ης Νοεμβρίου 2021, με την οποία απορρίφθηκε η αίτηση συνδρομής που υπέβαλε η προσφεύγουσα-ενάγουσα στις 11 Δεκεμβρίου 2014· — εφόσον κρίνεται αναγκαίο, να ακυρώσει την απόφαση της 3ης Ιουνίου 2022, η οποία παρελήφθη στις 7 Ιουνίου 2022, περί απορρίψεως της διοικητικής ενστάσεως που υπέβαλε η προσφεύγουσα-ενάγουσα στις 3 Φεβρουαρίου 2022· — να υποχρεώσει το καθού-εναγόμενο να καταβάλει χρηματική ικανοποίηση, οριζόμενη κατά δίκαιη και εύλογη κρίση σε 50 000 ευρώ, προς αποκατάσταση της ηθικής βλάβης της προσφεύγουσας-ενάγουσας· — να καταδικάσει το καθού-εναγόμενο στο σύνολο των δικαστικών εξόδων.
Λόγοι ακυρώσεως-ισχυρισμοί και κύρια επιχειρήματα Προς στήριξη της προσφυγής-αγωγής της, η προσφεύγουσα-ενάγουσα προβάλλει δύο λόγους. 1.
Με τον πρώτο λόγο προβάλλεται πλημμέλεια της διαδικασίας που ακολούθησε η επιτροπή, παράβαση του άρθρου 41 του Χάρτη των Θεμελιωδών Δικαιωμάτων της Ευρωπαϊκής Ένωσης και παράβαση του άρθρου 24 του Κανονισμού Υπηρεσιακής Καταστάσεως των υπαλλήλων της Ευρωπαϊκής Ένωσης (στο εξής: ΚΥΚ). 2.
Με τον δεύτερο λόγο προβάλλονται πλάνη εκτιμήσεως, παράβαση της υποχρέωσης αρωγής και παράβαση των άρθρων 12α και 24 του ΚΥΚ.
Διάταξη του Γενικού Δικαστηρίου της 8ης Σεπτεμβρίου 2022 — Schenk Italia κατά EUIPO — Consorzio per la tutela dei vini Valpolicella (AMICONE) (Υπόθεση T-474/21) (1) (2022/C 408/58) Γλώσσα διαδικασίας: η ιταλική Η πρόεδρος του έκτου τμήματος αποφάσισε τη διαγραφή της υποθέσεως.
(1)
EE C 382 της 20.9.2021.